rlitschk/wikidir huggingface dataset:
Nicolaus von Höpken († na 1719) weer en düütschen Verwaltungsbeamten in sweedsche Deensten. Höpke is as Söhn von Anna, borene Grube, un Nicolaus Höpke (11. Dezember 1601–30. Januar 1671) boren. De Vader is an’n 6. Februar 1649 in’n sweedschen Adel opnahmen worrn un de Familie hett denn von Höpken heten. Von Höpken weer Arvherr op dat Good Melau. He weer von 1672 bet 1712 Greev von dat Grevengericht Oolland. Ok Drost von de Ämter Ooldklooster un Neeklooster weer he. An’n 22. Dezember 1688 is he Hauptmann in Generalleutnant Grothusen sien Regiment worrn. 1689 hett he de Marienkark in Twielenfleet en Örgel stift. Von Höpken hett 1668 Anna Margareta von Greiffencrantz freet. De beiden harrn de Kinner Daniel Niklas (9. März 1669–26. April 1741), Carl Otto (1672–1725), Anna Margareta, Georg Vilhelm, Johan Adolf un noch een Söhn († 1701). En annern Söhn is noch as Kind doodbleven. Gustaf Elgenstierna: Den introducerade svenska adelns ättartavlor. 1925-1936, Sied 360
Nicolaus von Höpken is de Naam von Nicolaus von Höpken (1601–1671), düütschen Verwaltungsbeamten, Nicolaus von Höpken, düütschen Verwaltungsbeamten, Greev in Oolland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Eberhard von der Decken (* 22. Oktober 1722 in Stellenfleth; † 18. Juli 1781) weer en düütschen Verwaltungsbeamten. Von der Decken is 1722 as dat teihnte Kind von Claus von der Decken in Stellenfleth boren. He weer von 1755 bet to sien Dood 1781 Greev von dat Grevengericht Oolland. 1767 is he hento Landraad worrn un 1770 Regerungsraad in Stood. Heinrich Wilhelm Rotermund: Das gelehrte Hannover. Carl Schünemann, Bremen 1823, Sied 438 Normdaten: GND: 1034714562 (OGND, AKS) | VIAF: 303749656 | Wikipedia-Personensöök
Diedrich Gerhard von der Decken (* 29. September 1733 in Freeborg; † 25. September 1793 in Hu’e) weer en düütschen Verwaltungsbeamten. Von der Decken is 1733 as Söhn von Anna Margarethe, borene von der Decken (11. September 1701–1735), un Dietrich Günther von der Decken (29. September 1683–2. Februar 1754) in Freeborg boren. He weer Arvherr op de Göder Esch I un Schöneworth V. He is na’n Dood von Eberhard von der Decken 1781 Greev von dat Grevengericht Oolland worrn un dat bet to sien egen Dood 1793 bleven. Von der Decken hett an’n 20. September 1766 in Drochters Anna Maria von der Beck (1743–21. August 1776) freet. De beiden harrn ünner annern de Kinner Diedrich Otto (9. August 1767–10 Feb 1832), Maria Sophia „Marianne“ von der Decken (7. Dezember 1768-21. Februar 1864; hett Engelbert Johann Marschalck von Bachtenbrock freet) un Johann Burchard Ludwig von der Decken (13. Oktober 1771–15. März 1834). In twete Eh hett he an’n 31. Oktober 1777 Hieme Maria Elisabeth von der Lieth (16. Juni 1745–7. Februar 1802) freet. De beiden harrn den Söhn Arnold Julius Günther (* 17. Juli 1779–28. Mai 1856). He is an’n 25. September 1793 in Hu’e doodbleven un in Leessem begraven worrn.
Hildegard „Hilde“ Schrader (* 4. Januar 1910 in Staßfurt; † 26. März 1966 in Meideborg) weer en düütsch Swemmsportlerin. Hör gröttste Spood weer de Gewinn vun de Goldmedaille bi de Olympisch Spelen 1928 in Amsterdam Olympiasiegerin över 200 m Borst vör Mietje Baron ut den Nedderlannen un Lotte Mühe. Een Johr vörher weer se all Europameesterin över disse Streck wurrn. 1929 weer se de eerste Frau, de över 200 m Borst ünner dree Minüüt swumm. 1994 wurr se in de Ruhmeshall vun den internatschonalen Swemmsport upnommen. Hilde Schrader in de International Swimming Hall of Fame (engelsch) Hilde Schrader in de Datenbank vun Sportsreference.com (engelsch)
Shirin Ebadi (persischشیرین عبادی}} [[ʃiːˈriːn ebɔːˈdiː]]; * 21. Juni 1947 in Hamadan; ok Ibadi) is en iraansch Juristin, eerste iraansch Richterin un Minschenrechtsaktivistin. Se kreeg 2003 as eerst muslimisch Fru den Freedensnobelpries un leevt siet Enn' 2009 in't Exil in Grootbritannien. 1969 hett Ebadi hör Studium vun de Rechtswetenschapen an der Universität vun Teheran afslooten un wurr de eerste Richterin in de Geschichte vun den Iran. Van 1975 bit 1979 harr se en Senatsvörsitt in dat Teheraner Stadtgericht inne. Nah de Islamische Revolutschoon 1979 wurr se ut hör Amt dreeven un hett tonächst as Sekretärin bi den Gerichtshoff, den se vörher leit harr, later as Afkaat un Dozentin an de Universität Teheran. 1994 weer se Mitbegrünnerin vun de Kinnerrechtsorganisatschoon Society for Protecting the Child's Rights, de bispeelswies de Gesettgeeven för Kinner verbeetern will. So wurrd dat Anheeven vun dat Straafmündigkeitsöller fordert, de in' Iran för Deerns bi negen un för Jungs bi fievteihn Johren liggt. Ebadi versteiht sück as demokraatsch Fru vun moslemisch Glooven. Se sett sück up de Grundlaag vun de Allgemeen Erklärung vun de Minschenrechte för en gliekberechtigt Rull vun de Fruen in dat apenliche Leven, för de Rechte vun Kinner un för en Justizreform mit unafhängig Richtern
Alexander Stepanowitsch Wiktorenko (russisch: Александр Степанович Викторенко, wetenschaplich Transliteratschoon Aleksandr Stepanovič Viktorenko; * 29. März 1947 in Olginka bi Petropawlowsk, Nordkasachstan, Kasachische SSR; † 10. August 2023) weer en sowjeetsch Kosmonaut. He hett all tosommen 489 Daag in’t All verbrocht un liggt dormit up Platz 9 up de List vun de Ruumfohrer mit de meest Erfohrung. Wiktorenko weer Pilot vun de sowjeetsch Luftwappen, bevör he 1978 as Kosmonaut utwählt wurr. 1985 un 1986 weer he in de Ersatzmannschap för Sojus T-14 un Sojus T-15, de beid letzt Flüüg to de Ruumstatschoon Saljut 7. To sien eersten Ruumfloog keem Alexander Wiktorenko an’ 22. Juli 1987 as Kommandant vun dat Ruumschipp Sojus TM-3. Tosommen mit Alexander Alexandrow un den Syrer Muhammed Achmed Faris is he to de Ruumstatschoon Mir, de to disse Tiet mit Juri Romanenko un Alexander Lawejkin bemannt weer. Nah een Week is Wiktorenko tosommen mit Faris un Lawejkin in Ruumschipp Sojus TM-2 land. För de sowjeetsch-franzöösch Mission mit Sojus TM-7 in dat Johr 1988 weer Wiktorenko Ersatzmann. To sien eerst Langtietupenholt an Bord vun de Mir is Wiktorenko an’ 5. September 1989 mit Sojus TM-8 start. Tosommen mit Alexander Serebrow nehm he de Ruumstatschoon, de veer Maand lang unbesett
Nüiwauld es eun Oortsdeul von Deppelt un liggt knapp 6 km in’n Neordwesten van’n deppeltsken Stadtzentrum weg. Nüjjen billt in’n Neorden de Snode na Loge un grenzt in’n Austen an Oettern-Bremke, in’n Süen an Jerxen-Orbke, in’n Westen an Nüjjen. Man is sik vermeoden, dat Nüiwauld in’n 13. Johrhunnert os eun Hagenheovendörp grünnet worde, just os dat Dörp Nüjjen tiejen an. An’n Enne van’t 13. Johrhunnert regeer de Landsherr Simon I. van Lippe. Heu woll et afbeugen, dat de Sühne van Biernsluie, de nix erven döön, mitsams na’t Baltikum iutwannern. Seo see heu jeud eun eune Heove Land teo, wenn heu in süine Heumat Lippe bleiv. De nüjjen Inwonners van’t Dörpe licht mit Water teo versorgen, liggt Nüiwauld tiejen an de Ötternbieke Över Afkumst van’n Nomen is man sik nich över eun. Mag süin dat kümmt van Niggenwauld (de nüjje Wauld) eoder van Nüinwauld, wat nedderer Wauld beduidt. Man et kann auk süin de Nome kümmt van eun Biuer, de Niggewalt heut, af un sik hür ansiedeln döö. In’n August 2006 hadde Nüjjen 70 Inwonners. Den 1. Januar 1970 worde na de Stadt Deppelt ingledert. Nüjjen is evangeelsk-reformeert un höört mit teo de Kerkengemeune Heien büi. De Oordsbörgermeester is upstunds Achim
Eske is een plattdüütschen Naam för Deerns. Besunners in Oostfreesland is düsse Naam begäng. Eske is een korte Form vun den olen bibelschen Naam Elisabeth. De kümmt ut de Hebreesche Spraak. Dor heet he אֱלִישֶֽׁבַע (Elischeba). Dor steckt de beiden Wöör in : Eli (Mien Gott) un Scheba (Eed). Tohopen bedutt dat so veel, as: Een Eed is mien Gott, free öbersett: Up mienen Gott kann ik mi verlaten. In dat Ole Testament gifft dat een Elischeba. Dat is de Froo vun Moses sienen Broder Aaron un de Mööme vun all Preesters in Israel (2.Mose 6,23). In dat Nee Testament gifft dat een Elisabeth , de vun Elischeba afstammen deit. Dat is de Froo vun Zacharias un Johannes den Döper siene Mudder (Lukas 1). Eske is de tosamentrocken Form vun Elisabeth mit dat kort Anbacksel (Suffix) -ke, wat in de nedderdüütsche Spraak faken bruukt worrn is, wenn wat lütt maakt weern scholl (Diminutiv). Een kann sik dat so vörstellen: Ut Elisabeth warrt Else. Ut Else warrt mit dat Anbacksel denn Elske. Un ut Elske warrt Eske. Dat bedutt denn so veel, as Lütt Elisabeth. In de annern plattdüütschen Kuntreien buten Oostfreesland is de korte Form vun Elisabeth Lieken oder Lüke.
Öttern-Breemke es eun Oortsdeul von Deppelt un liggt knapp 5 km in’n Neorden van’n deppeltsken Stadtzentrum weg. Nüjjen billt in’n Neorden de Snode na Loge un grenzt in’n Neordausten an Bentrup un Lossbreoke, in’n Austen an Kluite, in’n Süüdwesten an Jerxen-Orbke un in’n Westen an Nüiwauld. Man is sik vermeoden, dat Öttern-Breemke in’n 13. Johrhunnert os eun Hagenheovendörp grünnet worde, just os de Dörps Nüiwauld un Nüjjen tiejen an. An’n Enne van’t 13. Johrhhunert regeer de Landsherr Simon I. van Lippe. Heu woll et afbeugen, dat de Sühne van Biernsluie, de nix erven döön, mitsams na’t Baltikum iutwannern. Seo see heu jeud eun eune Heove Land teo, wenn heu in süine Heumat Lippe bleiv. De nüjjen Inwonners van’t Dörpe licht mit Water teo versorgen, liggt Öttern-Breemle tiejen an de Ötternbieke De Öörde neum man 1322 un 1507 dat eerste mool in’n Orkunnen. De Nome „Öttern“ kümmt van’n Fiskotter af, de in’r Ötterbieke dicht büi lieven. Breemke steuht in’n aulen Oorkunnen os „Bredenbeke“, beduidt alseo de breude Bieke. De Nome sleup sik mit’r Tüid teo Nome vandage, Breemke, af. In’n August 2006 hadde Nüjjen 171 Inwonners. Den 1. Januar 1970 worde na de Stadt Deppelt ingledert. Nüjjen is evangeelsk-reformeert un höört
Johannes Gorski (* 28. Februar 1910 in Tarnowitz, Böverschlesien; † 11. Januar 1995 in Engelbossel) weer en düütsch Politiker (CDU). Gorski hett en humanistisch Gymnasium besöcht un hett nah dat Abitur en Utbillen in' Verwaltensdeenst anfungen. 1933 nehm he en koopmännisch Tätigkeit in de Industrie as Industriekoopmann up. He keem nah den Tweeten Weltkrieg as Heimatverdreven nah Neddersassen un wurr Referent för Verdrevenenfragen. He is in de CDU intreeden un weer later Geschäftsführer vun den Verdrevenenutschuss bi de CDU-Landesleitung in Hannober. 1948 wurr he Liddmaat vun den Kreisdag Hannover-Land. 1951 wurr he in den Landdag vun Neddersassen wählt, den he vun de tweete bit to de veerte Wahlperiood bit to'n 5. Mai 1963 anhörrn dee. Gorski weer Schriftführer vun des Neddersasschen Landdag van' 30. Mai 1951 bit to'n 5. Mai 1955 as ok van' 12. Mai 1959 bit 29. Oktober 1961. He weer Liddmaat vun de CD/CDU Fraktschoon van' 6. Mai 1951 bit 5. Mai 1959. Abgeordnete in Niedersachsen 1946–1994. Biographisches Handbuch. Hrsg. vom Präsidenten des Niedersächsischen Landtages. Bearbeitet von Barbara Simon, Hannover 1996, S. 122. Normdaten: GND: 1034735918 (OGND, AKS) | VIAF: 301569954 | Wikipedia-Personensöök
De Blaue Kricke (Anas querquedula), ok Blauen Teeling oder Knäkaant(e) nömmt, is en lüttje Aart ut dat Geslecht vun de Aanten an sik. Bröden deit se unner annern ok in Middeleuropa. Se is man bloß en beten grötter, as de Kricke, de in Middeleuropa fökener vorkamen deit. Man gegen de Kricke over is se en beten slanker un fiener. Bi den Waart in sien Smuckkleed geiht n breden witten Striepen in en Bogen over dat Ooge weg bit in’n Nacken. De is düütlich afsett‘ vun’n roodbrunen Kopp un den dunkern Nacken. Bi’n Flegen kann een de Blaue Kricke vunwegen ehrn hellblau-grauen Vörflunken unnerscheden vun annere Aanten. De Blaue Teeling warrt 37 bit 41 cm lang, siene Flunken sünd bi den Waart 18,7 bit 21,1 cm lang un bi de Aante 18,2 bit 19,6 cm. Wegen deit he bit hen to 550 g (Aante) oder bit 600 g (Waart). In sien Slichtkleed kann de Blaue Teeling licht dör’nanner smeten weern mit en annere Aart ut datsülvige Geslecht, sunnerlich mit de Kricke, vunwegen, datt se liek groot sünd. Dat Seken verscheelt sik vun de Seken bi annere Aarden dör de Striepen an’n Kopp. Boven up’n Kopp is en dunkerbrune Kapp to sehn,
Dörte (ok Dörthe) is een plattdüütschen Vörnaam för Deerns. De Naam Dörte is een korte Form vun den olen greekschen Naam Dorothea. De Naam hett twee Delen, so as dat bi ole Naams faken is. He sett sik tosamen ut de beiden greekschen Wöör Δωρον (Doron, dat heet Geschenk) un Θεός (Theos, dat heet Gott). Dorothea bedutt denn also just so veel, as Gott sien Geschenk oder Wat Gott geven hett. De lange Naam Dorothea oder Dorothee is eenfach tosamentrocken un en beten slurig utspraken wurrn, denn keem dor de korte Form Dört(h)e bi torecht. däänsch: Ditte düütsch: Dodo, Dora, Dore, Dorel, Dorett, Dorika, Dorina, Dorinda, Dorle, Dorli, Doro, Dorothea, Doris, Theodora, Tea, Thea, engelsch: Dolly, Dollie, Dorothy franzöösch: Dorette, Dorothée irisch: Doreen italieensch: Dorotea poolsch: Dorota russisch: Daria, Darja, Dorofeja sweedsch: Dorit, Dorrit spaansch: Dorotea tschechsch: Dorota ungaarsch:: Dorottya List vun plattdüütsche Vörnaams Wofaken un woneem de Vörnaam in Düütschland vörkummt: Dörte, Dörthe, Doerte, Doerthe
In de List vun plattdüütsche Tonaams staht de Tonaams, de in plattdüütsche Lannen begäng weren un sünd. Mollenhauer Dreyer Flessner Kock Koopmann Köster Kröger Kuper Meyer oder Meier Möller Oppermann Paap Plaat Ploogmann oder Plogmann Raamaker oder Rademaker Schnoor Schomaker oder Schomacker Schoolmann Schult Sluister Stieker Tapper Tiemann Timmermann Tripmaker Kiewitt Puttfarken oder Puttfarcken Schlieker Stamer Stamerjohann Wulf(f) Jung Kruse, Kruus Lütje Reese Ruug, Ruge Lenken gaht na de Vörnaams, vun de de Tonaams afkaamt. Ahlers Alfke un Alfken Ahrends un Ahrens Bartel(s) Beneke, ok Behnken un Bennecke Behrens oder Behrent oder Berenzen Bohlen Borchers, Borcherts Bruuns Cordes, Coors, Kohrs Corleis Clausen Dankers oder Dankert Dierks oder Dirks un Dircksen Drewes oder Drews Evers Ebert oder Evert Ewert Eggers Eggert Ehlert Eike oder Eicke Eilers Eymers, Eimers, Eimer Eilts Engelke oder Engelken Ficke, Ficken, Ficks Freerk Freerks Frerich Gätjen Garlich Gefert oder Gevert, ok Geverts un Gevers Geffken Gehrke oder Gehrcke, Gercke, Gehrken, Gerken oder Gerkens Gerdts Gooßen Harjes Harms Heins Heinsöhn Henneke, ok Hennecke oder Hennecken un Heineken Hinners oder Hinnersmann Hinrichs oder Hinrichsen Jansen Joost Karstens un Carstens, Kassen un Kassens Lammert, Lammers, Lammerts etc. Leefert, Leefers etc. Lüders Lüdecke, ok Lüdeke, Lüdicke, Lüdke, Lüdtke un Lüttge Lüers,
Dat Landgericht Wersermünn weer en Landgericht in de Stadt Wersermünn, dat blots för korte Tied na’n Tweten Weltkrieg bestahn hett (1945/1946). Na’n Tweten Weltkrieg weren de breemschen Städer Bremen un Bremerhoben Deel von de Amerikaansche Besatzungszoon. In de eerste Tied bet Dezember 1945 hebbt dor ok de vörher prüüßschen Landkreise Wersermünn un Oosterholt un de ollnbörgsche Landkreis Wersermasch mit tohöört. Dat Rebeed stünn vörher also ünner dree verscheden Gerichtsborkeiten un de ollnbörgschen un prüüßschen Landgerichten un Oberlandsgerichten legen in de Brietsche Besatzungszoon. Dorüm hebbt de Amerikaners verordnet, dat en egen Landgericht in Wersermünn inricht warrt, to dat de Bezirk von de Amtsgerichten Wersermünn, Dorum, Hagen un Nordenham höörn schull. Över dat Landgericht Wersermünn stünn dat Hanseaatsche Oberlandsgericht in Hamborg. Dat Gericht hett an’n 11. September 1945 apenmaakt. De eerste Sitzung von de Zivilkamer weer an’n 10. Oktober un de eerste Sitzung von de Straafkamer an’n 1. November 1945. An’n 28. Januar 1946 hett de brietsche Miltärregerung verordnet, dat dat Amtsgericht Wersermünn wedder an dat Landgericht Veern un dat Oberlandsgericht Celle trüggfallen schall. Briten un Amerikaners hebbt denn aver noch wedder beraden un sünd denn dor över eens worrn, dat dat Amtsgericht Wersermünn blots noch för de Stadt Wersermünn tostännig ween
De Austraalsche Slubbaant(e) oder Austraalsche Slubbe (Anas rhynchotis) is en Aart mank de Antenvagels. Dor warrt se to dat Geslecht vun de Aanten an sik mit torekent. Dat gifft twee Unneraarden. De Nominatform Anas rhynchotis rhynchotis tellt to Australien siene Fauna. De Neeseelandsche Slubbaante is tohuse in Neeseeland. De IUCN meent, um de Austraalsche Slubbe bruukt een sik keen Sorgen to maken (least concern) ein. De Austraalsche Slubbaante höört to de Grupp vun de Slubbaanten, tohopen mit de europääsche Slubbaante, de Rode Slubbe un de Kapslubbe. Mank jem is de Rode Slubbe de lüttjeste Aart. De Austraalsche Slubbe is en middelgrote, slanke Aante. Dat Lief warrt 46 bit 53 cm lang. Wegen deit se in’n Döörsnitt 665 g. De Flunken kann se 70 bit 80 cm wiet ut’neen spannen. Waart un Aante verscheelt sik bi düsse Aart bannig. In sien Smuckkleed hett de Waart en blaugrauen Kopp. De Koppfeddern glimmert en beten wat. En langen, witten Streek vun vörn an de Ogen na unnen hen fallt up. Sunnerlich düütlich is he bi de neeseelannsche Unneraart. Dat Seken hett brune Feddern mit Placken dor up. De Ogen sünd bruun un Been un Föte wat bruun-orange. De Flunkenspegel is bi Waart un
Hede is en Dörp in de Provinz Jämtlands län in Sweden. Fröher höör dat to de ole Provinz Härjedalen to. Hede liggt bi 70 km nordwest vun Sveg an den Stroom Ljusnan. In dat Jahr 2000 leven 821 Inwahners in Hede. Hede höört to de Gemeende Härjedalen un is een wichtig Zentrum för den Frömdenverkehr. Um un bi 20 Kilometer in’n Süden vun den Oort liggt de Natschonalpark Sånfjället. De is bekannt för siene velen Bruunbaaren. Binnen dat Dörp gifft dat en Heimatmuseum un en Kark ut dat Jahr 1613. De is 1775 in den Stil vun dat Rokoko ümboot wurrn.
Carl von Wersebe (* 18. März 1743; † 17. März 1794) weer en düütschen Jurist un Verwaltungsbeamten. Von Wersebe is 1743 as Söhn von Maria Magdalene, borene Chenal, un Friedrich von Wersebe (März 1701–19. März 1758) boren. He weer Auditer bi dat Grevengericht Oolland in Jörk un is 1772 Vaagd in Millm in dat Vaagdiegericht Land Wusten worrn. Von’n 5. August 1774 bet to sien Dood 1794 weer he as Drost Richter in dat Gericht Leh. Von Wersebe hett an’n 6. September 1774 Maria Amalie Wilhelmine von Düring (1752–1792) freet. De beiden harrn fiev Kinner. Dieter Riemer, Uwe Lissau: Vom Leher Vogt zum Amtsgerichtspräsidenten. Gerichtsvorstände in Bremerhaven-Lehe vom Mittelalter bis heute. Bremerhoben 2011, ISBN 978-3-86918-133-2, Sied 44f
August Wilhelm Carl Georg Ribbentrop is de Naam von August Wilhelm Carl Georg Ribbentrop (1767–1838), düütschen Verwaltungsbeamten, August Wilhelm Carl Georg Ribbentrop (1803–1878), düütschen Verwaltungsbeamten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
August Wilhelm Carl Georg Ribbentrop (* 27. Oktober 1767 in Marjendaal; † 25. Dezember 1838 in Göttingen) weer en düütschen Verwaltungsbeamten. Ribbentrop is 1767 as Söhn von Sophie, borene von Unger, un Philipp Christian Ribbentrop in Marjendaal boren. He hett an de Universitäten Bruunswiek un Helmstidde Juristeree studeert un is na sien Studium toeerst Avkaat in Bruunswiek un denn in Stood worrn. An’n 21. April 1796 hett he in Helmstidde sien Dr. jur. maakt. 1797 is he in’n bruunswiek-lümbörgschen Staatsdeenst gahn un an’n 20. Februar Richter von dat Gericht Leh worrn. Dat is he bet Mai 1809 bleven. He güng denn as Landsyndikus un Mitsubdelegeerten na de Regerung in Stood. Noch in dat sülve Johr is he Oberbargmeester von de Carlshütte in Dellessen worrn. Bi sien Dood weer Ribbentrop Direkter von de Stüürdirekschoon in Göttingen un harr den Titel von en Hoffraad. Ribbentrop hett an’n 14. März 1797 in Leh Sophie Julie Eleonore Evert freet. De beiden harrn ünner annern de Söhns Georg Julius (2. Mai 1798–13. April 1874) un August Wilhelm Carl Georg Ribbentrop (1803–23. Mai 1878). Dieter Riemer, Uwe Lissau: Vom Leher Vogt zum Amtsgerichtspräsidenten. Gerichtsvorstände in Bremerhaven-Lehe vom Mittelalter bis heute. Bremerhoben 2011, ISBN 978-3-86918-133-2, Sied 46ff
Johann Conrad Süllow (* April 1737; † 26. November 1804 in Horborg) weer en düütschen Verwaltungsbeamten. Süllow is 1737 boren. He weer von 1776 bet 1790 Amtsschriever un Struktuarius bi dat Amt Veern un is dor 1789 Titulär-Amtmann worrn. 1790 is he Amtmann von dat Amt Horborg worrn. Dat is he bet to sien Dood 1804 bleven. Süllow hett üm 1775 rüm Sophia Elisabeth Friederica Meiners (1747/1748–22. März 1808) freet. De beiden harrn de Kinner Sophie Elisabeth Friederica (16. August 1776-28. März 1815; hett Christian Daniel von Finckh freet), Anna Christina Elisabeth (29. September 1777; hett Georg Andreas Siegfried Haltermann freet), Johanna Dorothea (8. Oktober 1778–22. Dezember 1778), Johanna Henriette Dorothea (21. Dezember 1779–21. November 1790), Johann Carl Georg (17. Februar 1781–29. Dezember 1802), Augusta Caroline Juliane (10. Juli 1782–9. Juli 1784), Sophie Charlotte Ernestine (24. Oktober 1783–16. Januar 1785), Caroline Dorothee Ernestine (* 29. Juni 1786) un Charlotte Louise Friederike (* 23. Mai 1789). He is an’n 26. November 1804 in Horborg doodbleven un dor an’n 1. Dezember begraven worrn. Annalen der Braunschweig-Lüneburgischen Churlande. 1789, Band 3, Sied 991 Annalen der Braunschweig-Lüneburgischen Churlande. 1790, Band 4, Sied 999 OFB Harburg
Ernst Friedrich Haltermann († 30. September 1826) weer en düütschen Verwaltungsbeamten. Haltermann is as Söhn von Johann Nicolaus Haltermann (1733–1800) boren. Georg Andreas Siegfried Haltermann weer sien Broder. He is in de Franzosentied 1811 Notar bi dat Tribunalgericht Leh worrn. As dat an’n 12. März 1813 in Leh to en Opstand gegen de Franzosen keem, is Claus Heinrich von Lütcken as Regent in Leh insett worrn. Von Lütcken is korte Tied later denn aver in de bremen-veernsche Regerung wesselt un hett Haltermann dat Leid över Leh övergeven. 1814 is he denn offiziell as Amtsassesser supernumerär Richter von dat Gericht Leh worrn. Dat is he bet to sien Dood 1826 bleven. Haltermann is an’n 30. September 1826 doodbleven, nadem he sik mit dat Maschenfever ansteken harr. Dieter Riemer, Uwe Lissau: Vom Leher Vogt zum Amtsgerichtspräsidenten. Gerichtsvorstände in Bremerhaven-Lehe vom Mittelalter bis heute. Bremerhoben 2011, ISBN 978-3-86918-133-2, Sied 52
Hede betekent Hede, plattdüütschen Vörnaam för Deerns, Hede, Oort in Sweden. Hede is de Familiennaam von Niklas Hede (* 1969), düütsch-finnschen Ieshockeyspeler. Kiek ok bi: Heede, Hehde. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hermann Christian Friedrich von Issendorf (* 1747 op Good Düring; † 16. Oktober 1792 in Horborg) weer en düütschen Verwaltungsbeamten. Von Issendorf is 1747 as Söhn von Antoinette Marie, borene von Wersebe (1720–1755), un Johann Friedrich von Issendorf (1708–1773) op Good Düring in Düring boren. Na’n Dood von sien Vader hett he dat Good Düring övernahmen un is dor an’n 15. Juni 1773 mit in’e Riddermatrikel von de Ridderschop von dat Hertogdom Bremen indragen worrn. He weer ok Arvherr op dat Good Stinst. He is 1768 Auditer bi de Justizkanzlie Stood worrn un 1772 Richter von dat Gericht Leh. He hett an’n 13. November 1772 dat Recht kregen, den Titel Drost to föhren. Nadem he 1773 Landraad von de Ridderschop worrn is, hett he sien Amt as Richter 1774 freewillig afgeven. Von Issendorf hett Anna Amalie von der Decken (1755–1827) freet. De beiden harrn de Söhns Christian Wilhelm (15. Juli 1783–10. Juni 1843) un Friedrich August von Issendorf (25. Januar 1791–18. April 1831). Dieter Riemer, Uwe Lissau: Vom Leher Vogt zum Amtsgerichtspräsidenten. Gerichtsvorstände in Bremerhaven-Lehe vom Mittelalter bis heute. Bremerhoben 2011, ISBN 978-3-86918-133-2, Sied 43f Marcelli Janecki: Preußens Schwertadel; 1871- 1896. Berlin 1897, Sied 111 Normdaten: GND: 1034916955 (OGND, AKS)